KLASA: 024-08/23-002/69
URBROJ: 251-13-11-5/003-23-2


Z A P I S N I K


21. sjednice Vijeća Gradske četvrti Gornja Dubrava, održane 09. veljače 2023. godine u 
  Područnom uredu Gradske uprave Dubrava, Dubrava 49, dvorana „C“  


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	LAZO DODIĆ
4.	ZDENKA ĐAKOVIĆ
5.	ZDRAVKO FABIJANIĆ
6.	LUKA HOLJEVAC
7.	HELENA KERETA
8.	MARJANCA KOSTREVEC
9.	VELIBOR MEANDŽIJA
10.        	NEVEN MIKŠA
11.	DOMAGOJ MLINARIĆ
12.          INES OCVIRK
13.	AVNI OSMANI
14.	IVAN RADIĆ
15.	ILIJA SLIŠKO
16.	ROBERT TUKAČ
17.	ANITA VALJAK
18.	ZVJEZDANA ŽUGLIĆ

ODSUTNI ČLANOVI VIJEĆA:

1.            BERNARD BUDIMIR




OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava
- Mislav Blaić, mag. rel. int. et dip., viši stručni referent za rad tijela mjesne samouprave



Predsjednik utvrđuje prisutnost 18 od 19 članova Vijeća, što znači da Vijeće može pravovaljano odlučivati.

Na početku sjednice gost je bio načelnik III. Policijske postaje Dubrava gospodin Domagoj Gregorović. Načelnik je podnio izvještaj o broju kaznenih djela i prekršajnih prijava u 2022. godini na području Dubrave.

Predsjednik podsjeća članove Vijeća da su uz poziv primili zapisnik 20. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 20. sjednice jednoglasno je prihvaćen. 

Predsjednik predlaže dnevni red kao u pozivu uz pet dopunskih točki.


DOPUNA DNEVNOG REDA
1. Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava – središte
2. Prijedlog zaključka o kapitalnoj donaciji Župi Svetog Ivana XXIII. Pape
3. Prijedlog zaključka o prijedlogu za sanaciju potpornog zida na Čučerskoj cesti
4. Prijedlog zaključka o prijedlogu za raspisivanje javnog natječaja
5. Prijedlog zaključka o prijedlogu za iscrtavanje parkirnih mjesta na k.č. 8804 k.o. Granešina Nova


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED
1. Izvješće o izvršenju Plana komunalnih aktivnosti Gradske četvrti Gornja Dubrava u 2022.
2. Plan komunalnih aktivnosti Gradske četvrti Gornja Dubrava u 2023. – donošenje
3. Prijedlog zaključka o kapitalnoj donaciji Župi Rođenja Blažene Djevice Marije
4. Prijedlog zaključka o kapitalnoj donaciji Župi Svetog Ivana XXIII. Pape
5. Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba
6. Prijedlog zaključka o prijedlogu za raspisivanje javnog natječaja
7. Prijedlog zaključka o prijedlogu zakupa zemljišta za potrebe djelovanja Baseball kluba Medvednica
8. Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava - središte
9. Prijedlog zaključka prijedlogu za postavljanje uspornika prometa na Branovečkoj cesti kod kbr. 51
10. Prijedlog zaključka o prijedlogu za iscrtavanje parkirnih mjesta na k.č. 8804 k.o. Granešina Nova
11. Prijedlog zaključka o prijedlogu za sanaciju betonskih kocki ispred objekta Mjesnog obora Novoselec
12. Prijedlog zaključka o prijedlogu za sanaciju potpornog zida na Čučerskoj cesti
13. Prijedlog zaključka o prijedlogu za dodjelu Nagrade Grada Zagreba
14. Prijedlog zaključka o prijedlogu za dodjelu Nagrade Zagrepčanka godine
15. Prijedlog zaključka o davanju mišljenja na zahtjev Marka Šimovića o mogućnosti raspolaganja sa k.č.br. 4363/1 i 4363/2 obje k.o. Dubrava
16. Prijedlog zaključka o davanju mišljenja na zahtjev Sanje Smetko o mogućnosti raspolaganja sa k.č.br. 198/2 i 9521/3 obje k.o. Dubrava
17. Prijedlog zaključak o davanju mišljenja na izdavanje odobrenja za postavljanja pokretne naprave – luna parka
18. Prijedlog zaključak o davanju mišljenja na Nacrt  prijedloga Odluke o davanju u zakup i na drugo korištenje površine javne namjene
19. Prijedlog zaključka o davanju mišljenja na Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
20. Pitanja, prijedlozi i obavijesti





Ad 1) Izvješće o izvršenju Plana komunalnih aktivnosti Gradske četvrti Gornja Dubrava u 2022.

Predsjednik pojašnjava prijedlog. Otvara raspravu. 
U raspravi sudjeluju: H. Kereta, L. Holjevac, R. Tukač, I. Ocvirk, N. Mikša i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi



Izvješće o izvršenju Plana komunalnih aktivnosti 
Gradske četvrti Gornja Dubrava u 2022.

(Izvješće se nalazi u privitku ovog zapisnika i njegov je sastavni dio.)




Ad 2) Plan komunalnih aktivnosti Gradske četvrti Gornja Dubrava u 2023. – donošenje

Predsjednik pojašnjava prijedlog. Otvara raspravu. 
U raspravi sudjeluju: D. Mlinarić, N. Mikša, H. Kereta, V. Meandžija, T. Banko, 
M. Kostrevec i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „PROTIV“  – donosi



Plan komunalnih aktivnosti Gradske četvrti Gornja Dubrava u 2023.

(Plan se nalazi u privitku ovog zapisnika i njegov je sastavni dio.)






Ad 3) Prijedlog zaključka o kapitalnoj donaciji Župi Rođenja Blažene Djevice Marije

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec, L. Holjevac i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „PROTIV“  – donosi


Z A K L J U Č A K
 o kapitalnoj donaciji Župi Rođenja Blažene Djevice Marije


1. Razmotrena je zamolba Župe Rođenja Blažene Djevice Marije, iz Zagreba, Granešina 10 o pomoći za sanaciju dvorišta i pristupnog puta uz dvoranu za bogoslužja na k.č. 8841 k.o. Granešina Nova.
 
1. Vijeće će u sklopu pozicije 3821 „Kapitalne donacije neprofitnim organizacijama“ Financijskog Plana Gradske četvrti Gornja Dubrava za 2023. donirati sredstva za navedenu akciju.

1. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost.





Ad 4) Prijedlog zaključka o kapitalnoj donaciji Župi Svetog Ivana XXIII. Pape

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec, D. Mlinarić i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „PROTIV“  – donosi


Z A K L J U Č A K
 o kapitalnoj donaciji Župi Svetog Ivana XXIII. Pape


I. Razmotrena je zamolba Župe Svetog Ivana XXIII. Pape, iz Zagreba, Ulica Križnog puta 111 o zamolbi za uređenje dijela okoliša.
 
II. Vijeće će u sklopu pozicije 3821 „Kapitalne donacije neprofitnim organizacijama“ Financijskog Plana Gradske četvrti Gornja Dubrava za 2023. donirati sredstva za navedenu akciju.

III. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost.






Ad 5) Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba

Predsjednik pojašnjava prijedlog. Otvara raspravu. 
U raspravi sudjeluju: D. Mlinarić, R. Tukač, M. Kostrevec, N. Mikša i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlozima inicijativa i zahtjeva za izmjene i dopune
Generalnog urbanističkog plana Grada Zagreba


1. Vijeće Gradske četvrti Gornja Dubrava, temeljem prijedloga vijećnika Gradske četvrti Gornja Dubrava Domagoja Mlinarića, predlaže da se tijekom izrade Izmjena i dopuna Generalnog urbanističkog plana Grada Zagreba u koordinaciji s tematski nadležnim Gradskim uredima razmotre navedeni prijedlozi.

1. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.



Ad 6) Prijedlog zaključka o prijedlogu za raspisivanje javnog natječaja

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za raspisivanje javnog natječaja


I. Vijeće podržava prijedlog Vijeća Mjesnog odbora Čučerje da se za dio k.č. 177/2 k.o. Čučerje (M1 namjene), u vlasništvu Grada Zagreba, raspiše javni natječaj kojim bi se pozvalo zainteresirane investitore za izgradnju objekta koji bi zadovoljio kulturne i komercijalne potrebe građana.

II. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost i Uredu gradonačelnika,  na daljnje postupanje.






Ad 7) Prijedlog zaključka o prijedlogu zakupa zemljišta za potrebe djelovanja Baseball kluba Medvednica

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu zakupa zemljišta za potrebe djelovanja
Baseball kluba Medvednica 


I. Razmotrena je zamolba Baseball kluba Medvednica iz Zagreba, Ulica Tome Matića 26 za zakup zemljišta za potrebe djelovanja kluba.

II. Predlažu se sljedeće lokacije:
- zemljište oznake k.č. 2517/1, 2543/1, 2543/2, 2543/3, 2543/4, 2543/5, 2543/9, 2543/10, 2543/11, 2543/15, 2543/16, 2702/6 i 2513/1 sve k.o. Dubrava ili
- zemljište oznake k.č. 2737/2 k.o. Dubrava u Ulici Vinka Žganeca.
 
III. Ovaj zaključak dostavlja se Gradskom uredu za upravljanje imovinom i stanovanje i Gradskom uredu za obrazovanje, sport i mlade.


Ad 8) Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava - središte

Predsjednik pojašnjava prijedlog. Otvara raspravu. 
U raspravi sudjeluju: H. Kereta, Z. Žuglić i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje mjerača brzine kretanja vozila na području
mjesnih odbora Dankovec, Miroševec i Dubrava - središte


I. Vijeće, zbog povećanja sigurnosti sudionika u prometu, predlaže da se na  području Mjesnih odbora Čučerje, Dankovec, Miroševec i Dubrava-središte, postave mjerači brzine kretanja vozila.
 
II. Predlaže se postavljanje mjerača brzine na sljedeće lokacije:
- Čučerska cesta kbr. 297 (istočna strana) i kbr. 308 (zapadna strana)
- Čučerska cesta  kbr. 345 (istočna strana) i kbr. 374 (zapadna strana)

III. Ovaj zaključak dostavlja se III. Policijskoj postaji Zagreb i Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet na daljnje postupanje.






Ad 9) Prijedlog zaključka prijedlogu za postavljanje uspornika prometa na Branovečkoj cesti kod kbr. 51

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi



Z A K L J U Č A K
 o prijedlogu za postavljanje uspornika prometa na Branovečkoj cesti kod kbr. 51


I. Razmotren je prijedlog građana o prijedlogu za postavljanje uspornika prometa na Branovečkoj cesti kod kbr. 51.

II. Temeljem prethodno utvrđenog mišljenja Vijeća Mjesnog odbora Branovec – Jalševec, Vijeće moli nadležan Ured, sukladno svojim nadležnostima, za mišljenje i procjenu potrebe postavljanja uspornika prometa na navedenoj lokaciji. 

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.






Ad 10) Prijedlog zaključka o prijedlogu za iscrtavanje parkirnih mjesta na k.č. 8804 k.o. Granešina Nova

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za iscrtavanje parkirnih mjesta na k.č. 8804 k.o. Granešina Nova


I. Predlaže se iscrtavanje parkirališnih mjesta (jednostrano), na k.č. 8804 k.o. Granešina Nova.

II. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.





Ad 11) Prijedlog zaključka o prijedlogu za sanaciju betonskih kocki ispred objekta Mjesnog obora Novoselec

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi








Z A K L J U Č A K
 o prijedlogu za sanaciju betonskih kocki ispred objekta
Mjesnog obora Novoselec


I. Razmotren je prijedlog Vijeća Mjesnog odbora Novoselec o prijedlogu za sanaciju betonskih kocki ispred objekta Mjesnog odbora, Zagreb, Novoselečki put 181.

II. Vijeće Gradske četvrti Gornja Dubrava će razmotrit uvrštavanje prijedloga za sanaciju betonskih kocki prilikom donošenja Plana komunalnih aktivnosti Gradske četvrti Gornja Dubrava u 2023. ili prilikom jednog od rebalansa Plana komunalnih aktivnosti Gradske četvrti Gornja Dubrava u 2023.






Ad 12) Prijedlog zaključka o prijedlogu za sanaciju potpornog zida na Čučerskoj cesti

Predsjednik pojašnjava prijedlog. Otvara raspravu. 
U raspravi sudjeluju: Z. Žigulić, H. Kereta, Z. Fabijanić, V. Meandžija i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „PROTIV“  – donosi


Z A K L J U Č A K
 o prijedlogu za sanaciju potpornog zida na Čučerskoj cesti


I. Razmotren je prijedlog Vijeća Mjesnog odbora Čučerje o prijedlogu za sanaciju potpornog zida na Čučerskoj cesti kod kbr. 327, k.č. 175/15 k.o. Čučerje zbog mogućnosti urušavanja na cestu. Vlasnica parcele, gospođa Nikolina Rustan Šušković voljna je ustupit dio svoje zemlje kako bi se napravio nogostup ili proširila glavna cesta u zamjenu za sanaciju potpornog zida.

II. Vijeće je suglasno s navedenim prijedlogom. 


III. Ovaj zaključak dostavlja se Gradskom uredu za opću upravu i imovinsko pravne poslove, Gradskom uredu za upravljanje imovinom i stanovanje, na daljnje postupanje.



Ad 13) Prijedlog zaključka o prijedlogu za dodjelu Nagrade Grada Zagreba

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za dodjelu Nagrade Grada Zagreba


I. Na 20. sjednici Vijeća Gradske četvrti Gornja Dubrava, održanoj 12. siječnja 2023., KLASA: 024-08/23-002/31, URBROJ: 251-13-11-5/003-23-9 Vijeće je donijelo Zaključak o prijedlogu za dodjelu Nagrade Grada Zagreba u kojem je predložilo mr. sc Andreju Marcetić, članicu Vijeća za prevenciju Gradske četvrti Gornja Dubrava.
 
II. Temeljem naknadno pristiglog prijedloga Vijeća Mjesnog odbora Poljanice, Vijeće predlaže i Antu Blažanina za zasluge i rezultate postignute u sportu.

III. Ovaj zaključak dostavlja se Stručnoj službi Gradske skupštine, Odboru za javna priznanja.






Ad 14) Prijedlog zaključka o prijedlogu za dodjelu Nagrade Zagrepčanka godine

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 15 „ZA“ i 3 „PROTIV“  – donosi


Z A K L J U Č A K
 o  prijedlogu za dodjelu Nagrade Zagrepčanka godine


I. Za dodjelu Nagrade Zagrepčanka godine Vijeće predlaže Jelenu Lončar, ravnateljica Caritasa Zagrebačke nadbiskupije.

II. Ovaj zaključak dostavlja se Stručnoj službi Gradske skupštine, Odboru za javna priznanja.



Ad 15) Prijedlog zaključka o davanju mišljenja na zahtjev Marka Šimovića o mogućnosti raspolaganja sa k.č.br. 4363/1 i 4363/2 obje k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju mišljenja na zahtjev Marka Šimovića 
o mogućnosti raspolaganja sa k.č.br. 4363/1 i 4363/2 
obje k.o. Dubrava


I. Razmotren je zahtjev Marka Šimovića iz Zagreba o mogućnosti raspolaganja  k.č.br. 4363/1 i 4363/2 obje k.o. Dubrava.

II. Vijeće, sukladno prethodno utvrđenom mišljenju Vijeća Mjesnog odbora Trnovčica, nema javnog interesa na predmetnim česticama, te je suglasno da se čestice iz točke I. daju na raspolaganje temeljem zahtjeva. 

III. Ovaj Zaključak dostavlja se Gradskom uredu za upravljanje imovinom i stanovanje.




Ad 16) Prijedlog zaključka o davanju mišljenja na zahtjev Sanje Smetko o mogućnosti raspolaganja sa k.č.br. 198/2 i 9521/3 obje k.o. Dubrava

Predsjednik pojašnjava prijedlog. Otvara raspravu. 
U raspravi sudjeluju: D. Mlinarić i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju mišljenja na zahtjev Sanje Smetko 
o mogućnosti raspolaganja sa k.č.br. 198/2 i 9521/3 
obje k.o. Dubrava


I. Razmotren je zahtjev Sanje Smetko iz Zagreba o mogućnosti raspolaganja  k.č.br. 198/2 i 9521/3 obje k.o. Dubrava.

II. Vijeće, sukladno prethodno utvrđenom mišljenju Vijeća Mjesnog odbora Granešinski Novaki, nema javnog interesa na predmetnim česticama, te je suglasno da se čestice iz točke I. daju na raspolaganje temeljem zahtjeva. 

III. Ovaj Zaključak dostavlja se Gradskom uredu za upravljanje imovinom i stanovanje.





Ad 17) Prijedlog zaključak o davanju mišljenja na izdavanje odobrenja za postavljanja pokretne naprave – luna parka

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


ZAKLJUČAK
o davanju mišljenja na izdavanje odobrenja za
postavljanja pokretne naprave – luna parka


1. Razmotren je zahtjev Sandre Riter iz Zagreba, Ulica Bašćanske ploče 16, za izdavanje odobrenja za  postavljanja pokretne naprave – luna parka na površinu u vlasništvu Grada Zagreba, križanje Aleja Tišine i Ulice Rudolfa Kolaka, na k.č. br. 3147/2, k.o. Dubrava u razdoblju od 01.03.2023. do 15.05.2023.

1. Daje se pozitivno mišljenje o navedenom.

1. Ovaj zaključak dostavlja se Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, sektoru za komunalne poslove i javne površine, na daljnje postupanje.




Ad 18) Prijedlog zaključak o davanju mišljenja na Nacrt  prijedloga Odluke o davanju u zakup i na drugo korištenje površine javne namjene

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „PROTIV“  – donosi


ZAKLJUČAK
o davanju mišljenja na Nacrt  prijedloga Odluke o davanju u zakup
i na drugo korištenje površine javne namjene

1. Razmotren je Nacrt prijedloga Odluke o davanju u zakup i na drugo korištenje površine javne namjene.

1. Daje se negativno mišljenje o navedenom.

1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove, na daljnje postupanje.






Ad 19) Prijedlog zaključka o davanju mišljenja na Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


ZAKLJUČAK
o davanju mišljenja na Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na
malo koja se obavlja na pokretnim napravama i o vanjskom izgledu
pokretnih naprava i privremenih građevina

I. Razmotren je Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

II. Daje se pozitivno mišljenje o navedenom.

III. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove, na daljnje postupanje.












Ad 20) Pitanja, prijedlozi i obavijesti

Predsjednik obavještava o aktualnostima u gradskoj četvrti.

